
เมื่อก่อนโรงแรมนี้มันชื่อ Alila ชะอำ แต่ตอนนี้เปลี่ยนชื่อโรงแรมเป็น โฮเทล เด ลา เปซ์ ชะอำ หัวหิน
ตอนที่เราไป ได้อาศัยห้องอาหาร Motion กินมื้อเย็น และมื้อเช้า ตอนนั้นกินแบบบุฟเฟต์ อาหารจัดว่าอร่อยใช้ได้เลย ทั้งซีฟู๊ด รวมทั้งอาหารฝรั่งและอาหารฝรั่ง

มื้อเย็นที่เราชอบคือ ซี่โคร่งแกะย่างราดซอสสาระแหน่  และไก่ผัดเม็ดมะม่วงหิมพานต์ ส่วนขนมที่อร่อยก็มีพันนาคอตต้าช็อกโกแลต และฟรุตสลัด

ส่วนมื้อเช้า บุฟเฟต์ที่นี่มีให้เลือกหลากหลาย สะใจมาก ทั้งไทย จีน ฝรั่ง เพราะว่ามีทั้งปาท่องโก๋ แฮชบราวน์ แฮม-ไส้กรอกทอด แพนเค้กกับเนย-น้ำผึ้ง ส่วนโยเกิร์ตกับผลไม้สด ที่โรงแรมอื่นๆ ผลไม้มันจะดูบ้านๆ นะ แต่ที่นี้ใช้กีวี่หั่นชิ้นใหญ่มาก แถมคลุกมาในซอสเสาวรสอีก เปรี้ยวๆ หวานๆ ดี

แล้วน้ำผลไม้ก็ใช้น้ำผลไม้สดด้วย ไม่ใช่น้ำผลไม้กล่อง

ที่นั่งมีทั้งด้านในให้ตากแอร์เย็นๆ และแบบรับลมชายทะเลริมสระว่ายน้ำ ชอบแบบไหนก็เลือกเอา แต่สำหรับเรา ถ้าแดดยังแรงๆ อยู่ ขอนั่งด้านในตากแอร์เย็นๆ ดีกว่า

สงกรานต์นี้ ใครมองหาที่พักที่มีร้านอาหารอร่อยๆ หรือมองหาร้านอาหารที่นั่งสบายๆ ตอนไปเที่ยวทะเลดับร้อน และเลือกไปพักที่หัวหิน ชะอำ เราแนะนำที่นี่นะ

